د بیشتر آستونیا ولات آلمان پارتی سوز حایا فره کنشتکاره و د هر گات انتخاوات ونو بیشترین رائ میارن و یه نشو میه که خلک آلمان حامیندار و دفاکار محیط زئشت و سوز بیین محیط زئشت خوشونن. الوت موئه بوئی که ای پیشکرد کاریا نتیجه کوشایشت خلک هوم پیوند اوروپا و ولاتیا اوروپا افتونشینه و سی ونو چنی کاریا و هومیاریا فره نازاره که د نتیجه وارو رئتن رئزشت زنه یی ونونن که یه خوش واس سی ایما لوریا بوئه وه یه گل الگو و روشت زئشت بیتر سی یه که ایما لوریا هاییم د یه گل راساگه جا فره لر دار و او دار و حاصلخیز که می تونه سیمو فره درآمد داشتوئه.